**ΤΕΙ ΑΘΗΝΑΣ**

**ΜΕΤΑΠΤΥΧΙΑΚΟ ΠΡΟΓΡΑΜΜΑ ΣΠΟΥΔΩΝ ΣΤΗΝ ΚΟΙΝΩΝΙΚΗ ΕΡΓΑΣΙΑ**

**ΚΑΤΕΥΘΥΝΣΕΙΣ:**

**1) ΚΛΙΝΙΚΗ ΚΟΙΝΩΝΙΚΗ ΕΡΓΑΣΙΑ ΜΕ ΠΑΙΔΙΑ ΕΦΗΒΟΥΣ ΚΑΙ ΟΙΚΟΓΕΝΕΙΕΣ**

**2) ΚΟΙΝΟΤΙΚΗ ΕΡΓΑΣΙΑ**

**ΠΡΟΚΗΡΥΞΗ ΥΠΟΨΗΦΙΩΝ ΜΕΤΑΠΤΥΧΙΑΚΩΝ ΦΟΙΤΗΤΩΝ**

**ΑΚΑΔΗΜΑΪΚΟΥ ΕΤΟΥΣ 2017-2018**

# Γενικές διατάξεις

# Το Τμήμα Κοινωνικής Εργασίας του ΤΕΙ Αθήνας, οργανώνει πρόγραμμα Μεταπτυχιακών Σπουδών (Π.Μ.Σ.) με τίτλο «Κοινωνική Εργασία» με δύο κατευθύνσεις:

#  «Κλινική Κοινωνική Εργασία με Παιδιά, Εφήβους και Οικογένεια», και

# «Κοινοτική Κοινωνική Εργασία».

# Το πρόγραμμα οδηγεί στην απονομή Μεταπτυχιακού Διπλώματος Ειδίκευσης στη «Κοινωνική Εργασία».

**Σκοπός**

Οι βασικοί σκοποί του Π.Μ.Σ. είναι:

* H παροχή γνώσης στις σύγχρονες εξελίξεις στην «Κλινική Κοινωνική Εργασία με Παιδιά Εφήβους και Οικογένειες» και στην «Κοινοτική Κοινωνική Εργασία».
* Η ανάπτυξη της έρευνας σε αυτούς τους τομείς.
* Η δημιουργία επιστημόνων με τις απαιτούμενες δεξιότητες για επιτυχή σταδιοδρομία στον ιδιωτικό, δημόσιο και ακαδημαϊκό τομέα στην *«Κλινική Κοινωνική Εργασία με Παιδιά Εφήβους και Οικογένειες» και στην «Κοινοτική Κοινωνική Εργασία»*.
* Η συμβολή στην αναβάθμιση του συστήματος κοινωνικής πρόνοιας, κοινωνικής προστασίας, υγείας, ψυχικής υγείας, εκπαίδευσης, κ.α.

**Χρονική διάρκεια**

# Το Π.Μ.Σ. διαρκεί τέσσερα (4) διδακτικά εξάμηνα. Το πρώτο, το δεύτερο και το τρίτο διδακτικό εξάμηνο περιλαμβάνουν διδασκαλία (παραδόσεις, εργαστηριακές ασκήσεις και εξετάσεις). Το τέταρτο εξάμηνο περιλαμβάνει την εκπόνηση της Διπλωματικής Εργασίας.

# Υποψήφιοι

Στο Π.Μ.Σ. γίνονται δεκτοί πτυχιούχοι Τμημάτων Κοινωνικής Εργασίας Α.Ε.Ι. της ημεδαπής (ΤΕΙ και Πανεπιστήμιων) ή ομοταγών αναγνωρισμένων ιδρυμάτων της αλλοδαπής.

**Εισακτέοι**

Το 40% των εισακτέων μεταπτυχιακών φοιτητριών/τών του ΜΠΣ θα αφορά σε απόφοιτες/ους των τελευταίων 5 ετών (απόφοιτες/οι των ακαδημαϊκών ετών 2011-2012 έως και 2016-2017).

**Δίδακτρα**

Τα δίδακτρα ανέρχονται σε 3.500 ευρώ τα οποία καταβάλλονται σε τέσσερις (4) δόσεις, στις αρχές κάθε ενός εκ των τεσσάρων εξαμήνων.

**Διεξαγωγή μαθημάτων - Υλικοτεχνική Υποδομή**

Το Πρόγραμμα θα λειτουργήσει στην Αθήνα, στις εγκαταστάσεις του Τμήματος Κοινωνικής Εργασίας του Τ.Ε.Ι. Αθήνας, κατά τις ημέρες Τετάρτη, Πέμπτη και Παρασκευή, απογευματινές ώρες, και ορισμένα Σάββατα.

Ως περίοδος έναρξης των μαθημάτων για το ακαδημαϊκό έτος 2017-2018, ορίζεται ο Οκτώβριος 2017.

Να σημειωθεί ότι η δομή του προγράμματος είναι τέτοια, ώστε να επιτρέπει στους συμμετέχοντες να εκπληρούν τις επαγγελματικές τους δραστηριότητες.

**Υποβολή αιτήσεων**

Οι ενδιαφερόμενοι καλούνται να υποβάλλουν φάκελο υποψηφιότητας από **10 Μαΐου έως και 10 Ιουνίου 2017** στη Γραμματεία του Τμήματος Κοινωνικής Εργασίας του ΤΕΙ Αθήνας (Θηβών 274, Αιγάλεω), κατά τις ώρες & ημέρες: ΔΕΥΤΕΡΑ 16:30 με 18:00

 ΤΡΙΤΗ – ΠΕΜΠΤΗ 12:30-14:00

**Δικαιολογητικά**

* Αίτηση υποψηφιότητας παρακολούθησης συγκεκριμένης κατεύθυνσης του Π.Μ.Σ. ή και των δύο κατευθύνσεων με σειρά προτεραιότητας, σε τυποποιημένο έντυπο που θα βρείτε: <http://www.teiath.gr/userfiles/lamveny/documents/metaptyxiako/201719_aitisi.pdf>
* Τίτλους σπουδών και αναλυτική βαθμολογία νομίμως επικυρωμένα. (Αν οι τίτλοι σπουδών έχουν χορηγηθεί από ΑΕΙ του εξωτερικού πρέπει να έχουν την αναγνώριση ισοτιμίας του ΔΟΑΤΑΠ).
* Βιογραφικό σημείωμα
* Κείμενο Προθέσεων Φοίτησης, έως δύο (2) σελίδων, στο οποίο ο/η υποψήφιος/α θα εξηγεί τους λόγους για τους οποίους επιθυμεί να παρακολουθήσει την συγκεκριμένη κατεύθυνση το ΠΜΣ του Τμήματος Κοινωνικής Εργασίας. Σε περίπτωση που δηλώνονται και οι δύο κατευθύνσεις κατατίθενται δύο Κείμενα Προθέσεων Φοίτησης, δηλαδή ένα Κείμενο για κάθε κατεύθυνση.
* Δύο (2) συστατικές επιστολές γραπτές από επιστήμονες αναγνωρισμένου κύρους.
* Αποδεικτικό γνώσης ξένης γλώσσας (Αγγλικής).
* Αποδεικτικά ερευνητικού, συγγραφικού και επαγγελματικού έργου (εφόσον υπάρχουν).
* Πτυχιακή εργασία σε ηλεκτρονική μορφή (εφόσον υπάρχει)

**Διαδικασία επιλογής**

Η διαδικασία επιλογής περιλαμβάνει δύο στάδια:

* Στο πρώτο αξιολογούνται οι αιτήσεις σύμφωνα με τα στοιχεία που εμπεριέχονται στον φάκελο υποψηφιότητας (προηγούμενες σπουδές, επιστημονική ή/και επαγγελματική δραστηριότητα κ.ά.).
* Στο δεύτερο στάδιο της διαδικασίας, οι υποψήφιοι καλούνται σε συνέντευξη, σκοπός της οποίας είναι να διαπιστωθεί το κίνητρο και το ενδιαφέρον σε σχέση με το γνωστικό αντικείμενο του Π.Μ.Σ. Η συνέντευξη, εκτός διαφορετικής ενημέρωσης, πραγματοποιείται εντός 20 ημερών μετά την ολοκλήρωση της διαδικασίας κατάθεσης δικαιολογητικών.

**Πληροφορίες**

Το ΦΕΚ ίδρυσης του Π.Μ.Σ., ο κανονισμός λειτουργίας του Π.Μ.Σ., η αίτηση εισαγωγής, το κείμενο πρόθεσης φοίτησης και οποιαδήποτε άλλη σχετική πληροφορία, μπορούν να αναζητηθούν από τους ενδιαφερομένους:

στην ιστοσελίδα του ΠΜΣ: <http://www.teiath.gr/seyp/socialwork/index.php?lang=el> στην ηλεκτρονική ιστοσελίδα του Τμήματος Κοινωνικής Εργασίας

#  Ο Πρόεδρος του ΤΕΙ Αθήνας Ο Δ/ντής του Π.Μ.Σ.

# Καθηγητής Μιχαήλ Μπρατάκος Αναπληρωτής Καθηγητής, Χ. Ασημόπουλος